Tony Conrad

Tony Conrad (rodným menom Anthony S. Conrad; * 7. marec 1940, Concord, New Hampshire, USA – † 9. apríl 2016, Cheektowaga, New York) bol americký experimentálny režisér, huslista a skladateľ. 

 Životopis 
Vyštudoval Harvardovu univerzitu v obore matematiky. Začiatkom šesťdesiatych rokov začal spolupracovať s Angusom MacLisom a rôznymi ďalšími newyorskými avantgardnými hudobníkmi. Neskôr sa k nim pridal aj waleský hudobník John Cale. Neskôr spolu s Cale, Lou Reedom a Walterom De Mariou hral v skupine The Primitives, ktorá sa rozpadla a Reed s Caleom založili skupinu The Velvet Underground.

V roku 1973 nahral spolu s nemeckou krautrockovou skupinou Faust album Outside the Dream Syndicate.

 Výber z filmografie 
 Birds of Prey (1998) − režisér
 Flaming Creatures (1963) − zvuk
 The Flicker (1965) − režisér
 The Invasion of Thunderbolt Pagoda (1968) − herec

 Referencie 

 Iné projekty 

 Externé odkazy 
 Oficiálna stránka 



 Zdroj 

Kategória:Huslisti USA
Kategória:Hudobní skladatelia USA
Kategória:Absolventi Harvard University
Kategória:Osobnosti z New Hampshiru